Staņislavs Ladusāns

Staņislavs Ladusāns (, dzimis , miris ) bija latviešu filozofs un jezuītu priesteris. Lielāko savas dzīves daļu pavadījis Brazīlijā.

 Dzīvesgājums 
Dzimis 1912. gadā Zvirgzdenes pagasta Rudzeišos. Mācījās Zvirgzdenes sešklasīgajā pamatskolā un Ludzas Valsts ģimnāzijā. 1931. gada pavasarī viņš iestājās Rīgas Katoļu garīgajā seminārā. 1933. gada viņu uzņēma Staravieses jezuītu noviciātā un nosūtīja studēt uz jezuītu ordeņa skolu Polijā. 1936. gadā S. Ladusāns turpināja filozofijas studijas Romas Sv. Gregora Universitātē, bet 1938. gadā uzsāka teoloģijas studijas, kuras viņš beidza 1942. gadā ar licenciāta grādu. 1941. gada 26. jūnijā viņu iesvētīja par priesteri Ignacija Lojolas baznīcā Romā.Pētījums: Staņislavs Ladusāns - pasaules mēroga latviešu intelektuālis  Lauma Abramoviča, 2015. 

Pēc Otrā pasaules kara beigām 1946. gadā viņš Romā ieguva doktora grādu par Akvīnas Toma un Kanta filozofijas pētījumiem. 
Pēc pārcelšanās uz Brazīliju līdz 1947. gadam lasīja lekcijas Nova Frīburgas jezuītu universitātē, tad līdz ar universitāti pārcēlās uz Sanpaulu. Vadīja Brazīlijas Katolisko filozofu biedrību, no 1974. gada bija Filozofijas pētniecības institūta (CONPEFIL) direktors, Brazīlijas Filozofu biedrības zinātniskā žurnāla Presença filósofica prezidents.
Apvienojot līdzīgas biedrības visā Latīņamerikā, viņš 1982. gadā kļuva par Amerikas Katolisko Filozofu asociācijas (ACIF) prezidentu. 
No 1983. gada vadīja pētniecības darbus Riodežaneiro Katoļu pontifikālajā universitātē, lasīja lekcijas pāvesta Jāņa Pāvila II universitātē.
1992. — 1993. gadā lasīja lekcijas filozofijā Rīgas katoļu garīgajā seminārā.Staņislavs Ladusāns  LU Literatūras, folkloras un mākslas institūts
Miris 1993. gadā Riodežaneiro.

 Darbi 
 Humanismo pluridimensional, Loyola, 1974, v. 2, 1037 p.
 Rumos da filosofia atual no Brasil; em auto-retratos, Loyola, 1976, v. 1. il.
 Pensamento parcial e total, Loyola, 1977, 294 p.
 Criatividade filosófico-cristã hoje, Presença, 1982, 27 p. (Coleção tema atual, 50).
 Gnosiologia pluridimensional; fundamentos fenomenológico-críticos do conhecimento da verdade, Presença, 1982, 2ª ed., 59 p. (Collectio "tema atual", 51-52).
 Originalidade cristã da filosofia, Presença, 1984, 24 p. (Coleção tema atual, 72).
 Verdade e certeza, Presença, 1986, 50 p.
 A análise social filosófico-cristã, Presença, 1988, 361 p.
 Questões atuais de bioética, Loyola, 1990, 361 p.
 Daudzpusīgā gnozeoloģija. Izziņas fenomenoloģija un vispārējā kritiskā gnozeoloģija (1994) 
 Reliģijas filozofija (1996)

 Literatūra 
 Māra Kiope. Klātbūtne. Latviešu un brazīliešu filozofa jezuīta Staņislava Ladusāna dzīve un darbs. Rīga: LU Filozofijas un socioloģijas institūts, 2015. - 524 lpp.

 Atsauces 

Kategorija:1912. gadā dzimušie
Kategorija:Ludzas novadā dzimušie
Kategorija:1993. gadā mirušie
Kategorija:Portugāļu valodā rakstošie
Kategorija:Brazīlijas rakstnieki
Kategorija:Latviešu filozofi
Kategorija:Brazīlijas latvieši
Kategorija:20. gadsimta filozofi